**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 350-01/23-02/1

URBROJ: 2182-03-02-23-1

Skradin, 26. svibnja 2023.g.

Na temelju članka 86. Zakona o prostornom uređenju (“Narodne novine”, br. 153/13, 65/17, 114/18, 39/19 i 98/19) i članka 34. Statuta Grada Skradina („Službeni vjesnik Šibensko-kninske županije“ br. 03/21, 15/22) Gradsko vijeće Grada Skradina na 15. sjednici održanoj dana 26. svibnja 2023. godine, donosi

# O D L U K U

**o izradi Izmjena i dopuna Urbanističkog plana uređenja**

**naselja Skradin**

1. **OPĆE ODREDBE**

**Članak 1.**

1. Donosi se Odluka o izradi Izmjena i dopuna Urbanističkog plana uređenja naselja Skradin („Službeni vjesnik Šibensko-kninske županije“ br. 20/19); u daljnjem tekstu: Izmjena i dopuna UPU-a .
2. Nositelj izrade Izmjena i dopuna UPU-a je nadležno upravno tijelo Grada Skradina, Upravni odjel za gospodarstvo, komunalne djelatnosti i lokalnu samoupravu.

# PRAVNA OSNOVA ZA IZRADU IZMJENA I DOPUNA UPU-a

**Članak 2.**

1. Pravna osnova za izradu i donošenje Izmjena i dopuna UPU-a su članci 79. i 86. Zakona o prostornom uređenju (“Narodne novine”, br. 153/13, 65/17, 114/18, 39/19 i 98/19).

# RAZLOG ZA IZRADU IZMJENA I DOPUNA UPU-a

**Članak 3.**

1. Razlozi za izradu izmjena i dopuna UPU-a su:
	* usklađenje sa Zakonom o prostornom uređenju (NN, 153/13, 65/17, 114/18, 39/19 i 98/19),
	* usklađenje s Prostornim planom Šibensko kninske županije („Službeni vjesnik Šibensko-kninske županije“ br. 04/17)
	* korekcija zone mješovite, pretežito stambene namjene, M1
	* stvaranje preduvjeta za planiranje zone javne namjene – D
	* redefiniranje lučkog područja
	* preispitivanje mogućnosti gradnje i uređenja prostora unutar Luke nautičkog turizma
	* preispitivanje odredbi za provođenje (omogućavanje gradnje stupnih trafostanica, gradnje u obuhvatu luke nautičkog turizma i dr.)
	* preispitivanje mogućnosti uređenja zip line i uređenja obalnog pojasa (plaža, šetnica…)
	* po potrebi ostale manje izmjene i dopune odredbi za provođenje
	* usklađenje sa zahtjevima javnopravnih tijela
	* usklađivanje planskih rješenja s razvojnim projektima Grada Skradina
	* po potrebi i ostale manje korekcije namjene zemljišta sukladno zahtjevima

# OBUHVAT IZMJENA I DOPUNA UPU-a

**Članak 4.**

1. Obuhvat Izmjena i dopuna UPU-a definiran je Prostornim planom uređenja Grada Skradina (»Službeni vjesnik Šibensko kninske županije« broj: 6/01, 6/08, 13/15 i 14/18) i prikazan je na kartografskom prikazu broj 4. Građevinska područja.

# OCJENA STANJA U OBUHVATU IZMJENA I DOPUNA UPU-a

**Članak 5.**

1. Naselje Skradin sjedište je jedinice lokalne samouprave Grada Skradina. Područje za koje se izrađuje Plan je građevinsko područje naselja Skradin i područje mora. Postojeća planska rješenja je potrebno razmotriti kako bi odgovarala potrebama razvoja postojećih i budućih korisnika prostora.
2. Od vremena izrade Urbanističkog plana uređenja naselja Skradina, 2019. godine, promijenile su se potrebe korisnika prostora, posebice gospodarskih subjekata. Stoga je potrebno razmotriti postojeća planska rješenja, kao i problematiku osiguravanja dovoljnog prostora za različite korisnike lučkog područja i akvatorija općenito.

# CILJEVI I PROGRAMSKA POLAZIŠTA IZMJENA I DOPUNA UPU-a

**Članak 6.**

1. Ciljevi i programska polazišta Izmjena i dopuna UPU-a obuhvaćaju:
* usklađivanje sa Zakonom i dokumentima prostornog uređenja višeg nivoa,
* omogućavanje gradnje objekata i uređaja komunalne infrastrukture prema zahtjevima javnopravnih tijela,
* određivanje uvjeta provedbe svih zahvata u prostoru,
* razgraničavanje javnih površina
* omogućavanje gradnje korekcijom i proširenjem građevinskog područja
* određivanje detaljnih uvjeta korištenja i uređenja prostora te građenja građevina,
* preispitivanje prometne i komunalne mrežu,
* definiranje tipologije gradnje,
* određivanje mjera zaštite i uređenja.

# POPIS SEKTORSKIH STRATEGIJA I STRUČNIH PODLOGA POTREBNIH ZA IZRADU IZMJENA I DOPUNA UPU-a

**Članak 7.**

1. Odluku o izradi Izmjena i dopuna UPU-a donosi Gradsko vijeće po prethodno pribavljenom mišljenju sukladno posebnim zakonima kojima se uređuje zaštita okoliša i prirode.

# NAČIN PRIBAVLJANJA STRUČNIH RJEŠENJA

**Članak 8.**

1. Stručna rješenja osigurat će pravna osoba koja ispunjava uvjete za obavljanje djelatnosti prostornog uređenja propisane posebnim zakonom a sukladno podacima, planskim smjernicama i dokumentaciji tijela i osobe određenih posebnim propisima.

# VRSTA I NAČIN PRIBAVLJANJA KATASTARSKIH PLANOVA I ODGOVORAJUĆIH POSEBNIH GEODETSKIH PODLOGA

**Članak 9.**

1. Za potrebe izrade Izmjena i dopuna UPU-a koristit će se podloge važećeg Urbanističkog plana uređenja.

# POPIS JAVNOPRAVNIH TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PLANOVA IZ PODRUČJA SVOG DJELOKRUGA TE DRUGIH SUDIONIKA U IZRADI PLANA

**Članak 10.**

1. Javnopravna tijela i osobe određene posebnim propisima koje daju zahtjeve (podaci, planske smjernice i propisane dokumente) i drugi sudionici u izradi plana sudjelovat će u izradi na način da će biti zatraženi njihovi uvjeti koje treba poštivati u izradi Nacrta prijedloga Izmjena i dopuna UPU-a. Ista javnopravna tijela će biti pozvana na javnu raspravu u postupku donošenja Izmjena i dopuna UPU-a.
2. Javnopravna tijela i osobe iz stavka 1. ovog članka obuhvaćaju:¸
3. MINISTARSTVO KULTURE, Uprava za zaštitu kulturne baštine, Konzervatorski odjel u Šibeniku, Stube Čulinovića 1/3, 22000 Šibenik.
4. MINISTARSTVO UNUTARNJIH POSLOVA, Policijska uprava Šibensko-kninska, Služba upravnih i inspekcijskih poslova, Velimira Škorpika 5, 22000 Šibenik
5. MINISTARSTVO OBRANE, Uprava za materijalne resurse, Sektor za nekretnine, graditeljstvo i zaštitu okoliša, Služba za graditeljstvo i zaštitu okoliša, Trg kralja Petra Krešimira IV br. 1
10 000 Zagreb
6. MINISTARSTVO POLJOPRIVREDE, Uprava za poljoprivredno zemljište, Ul. Grada Vukovara 78, 10000 ZAGREB,
7. MINISTARSTVO POLJOPRIVREDE, Uprava šumarstva, lovstva i drvne industrije, Planinska 2a, 10000 Zagreb
8. DRŽAVNA UPRAVA ZA ZAŠTITU I SPAŠAVANJE, Područni ured za zaštitu i spašavanje Šibenik, Odjel za zaštitu i spašavanje, Velimira Škorpika 5, 22000 Šibenik
9. Hrvatska regulatorna agencija za mrežne djelatnosti (HAKOM), Ulica Roberta Frangeša Mihanovića 9, 10110 Zagreb
10. MINISTARSTVO MORA, PROMETA I INFRASTRUKTURE, Prisavlje 14, 10 000 Zagreb
11. LUČKA KAPETANIJA ŠIBENIK, Obala dr. F. Tuđmana, 22000 Šibenik
12. ŠIBENSKO KNINSKA ŽUPANIJA, Upravni odjel za pomorstvo, promet i otočni razvoj, Trg Pavla Šubića I. br. 2, 22000 Šibenik
13. HRVATSKE CESTE d.o.o. - Zagreb Sektor za razvoj, planiranje i projektiranje, 10000 ZAGREB, Vončinina 3,
14. ŽUPANIJSKE CESTE CESTE doo, Velimira Škorpika 27, 22000 Šibenik.
15. HEP d.d., Sektor za strategiju i razvoj, Ulica Grada Vukovara 37, 1000 Zagreb
16. HEP- ODS d.o.o., Elektra – Šibenik, Ante Šupuka 1, 22000 Šibenik
17. PLINACRO, doo, Savska cesta 88A, 10000 Zagreb
18. Hrvatski operator prijenosnog sustava (HOPS) d.o.o., Kupska 4, 10000 Zagreb.
19. HRVATSKE VODE, Vodnogospodarski odjel za slivove južnoga Jadrana, 21000 SPLIT.
20. VODOVIOD I ODVODNJA doo, Kralja Zvonimira 50, 22000 Šibenik
21. HRVATSKE ŠUME, Uprava Šuma podružnica Splitr, Kralja Zvonimira 35, 21000 Split
22. HRVATSKE ŠUME, Šumarija Šibenik, J. Bana Jelačića 1, 22000 Šibenik
23. JAVNA USTANOVA, „Nacionalni park Krka“, Trg Ivana Pavla II br. 5, 22000 Šibenik

 21. Komunalno poduzeće „ Rivina Jaruga“ d.o.o. Skradin, Trg Male Gospe 4, 22222 Skradin

# ROK ZA IZRADU PLANA

**Članak 11.**

1. Rok izrade Nacrta prijedloga izmjena i dopuna Urbanističkog plana iz članka 1. ove Odluke je oko 6 mjeseci ne računajući vrijeme potrebno za provođenje postupka ocjene o potrebi izrade strateške procjene i vrijeme potrebno za donošenje odluka na Gradskom vijeću Grada Skradina.

# IZVORI FINACIRANJA PLANA

**Članak 12.**

1. Izrada Izmjena i dopuna Urbanističkog plana financirat će se iz Proračuna Grada Skradina.

# POSTUPAK IZRADE I DONOŠENJA IZMJENA I DOPUNA UPU-a

**Članak 13.**

|  |  |
| --- | --- |
| Faza izrade i donošenja | Nadležnost |
| Utvrđivanje Prijedloga odluke o izradi izmjena i dopuna UPU-a | Gradonačelnik |
| Donošenje Odluke o izradi izmjena i dopuna UPU-a | Gradsko vijeće |
| Izrada Nacrta prijedloga izmjena i dopuna UPU | Pravna osoba koja izrađuje plan |
| Utvrđivanje Prijedloga izmjena i dopuna UPU-a i upućivanje u postupak javne rasprave | Gradonačelnik |
| Objava javne rasprave o Prijedlogu izmjena i dopuna UPU-a | Nositelj izrade |
| Trajanje javne rasprave | Sukladno Zakonu |
| Izrada izvješća o javnoj raspravi | Nositelj izrade i pravna osoba koja izrađuje plan |
| Utvrđivanje Konačnog prijedloga izmjena i dopuna UPU | Gradonačelnik |
| Ishođenje mišljenja i suglasnost | Sukladno Zakonu |
| Donošenje izmjena i dopuna plana | Gradsko vijeće |

1. **OSTALE ODREDBE**

**Članak 14.**

1. Nositelj izrade dostavlja odluku o izradi izmjena i dopuna UPU-a tijelima i osobama određenim posebnim propisima, s pozivom, da mu u roku od najviše petnaest dana dostave zahtjeve (podaci, planske smjernice i propisani dokumenti) za izradu izmjena i dopuna plana. Ako ih ta tijela i osobe ne dostave u tom roku, smatrat će se da ih nemaju.
2. Tijela i osobe određeni posebnim propisima moraju u zahtjevima iz stavka 1. ovoga članka odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu izmjena i dopuna UPU-a. Ako to tijela i osobe ne učine, nositelj izrade takve zahtjeve nije dužan poštivati, ali je to dužan posebno obrazložiti.
3. Tijela i osobe određeni posebnim propisima su dužni nositelju izrade na njegov zahtjev dostaviti bez naknade raspoložive podatke i drugu dokumentaciju iz njihovog djelokruga, koji su potrebni za izradu Izmjena i dopuna UPU-a.
4. Ukoliko se u postupku izrade Izmjena i dopuna UPU-a ukaže potreba, u isti se mogu uključiti i drugi sudionici tj. javnopravna tijela koja nisu navedena u članku 10. stavku (2) ove Odluke.
5. Nositelj izrade dostavlja odluku o izradi izmjena i dopuna UPU-a Zavodu.

# Članak 16.

1. Ova odluka stupa na snagu osmog dana od dana objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA**

 **PREDSJEDNICA**

Nadija Zorica, v.r.